हैदराबाद. अमेरिका में रहने वाले एक एनआरआई ने भारत में रह रही अपनी पत्नी को वॉट्सऐप पर तलाक दे दिया। उसने डीपी (डिस्प्ले पिक्चर) पर भी तीन तलाक की इमेज लगा दी। लड़की के पेरेंट्स का कहना है कि आरोपी शख्स के भाई ने भी अपनी बीवियों के साथ ऐसा ही किया था। उनका यह भी कहना है कि यह तलाक नहीं माना जा सकता, क्योंकि तलाक के लिए पति का सामने मौजूद होना जरूरी होता है। हैदराबाद पुलिस ने इस मामले में महिला के सास-ससुर के खिलाफ क्रिमिनल केस दर्ज कर अरेस्ट कर लिया है। मुझे मेड की तरह रखा...
- मीडिया रिपोर्ट्स के मुताबिक, लड़की का दावा है कि उसके पति अब्दुल अकील ने उसके साथ धोखा किया है।
- अकील ने उसे हमेशा खुश रखने और अमेरिका ले जाने का वादा किया था। लेकिन उसे वह यहीं छोड़ गया। इसके बाद उसके सास-ससुर ने उसे उसकी जेठानी के साथ मेड की तरह रखा।
- लड़की ने आगे बताया, "कुछ दिन पहले मेरे पति ने वॉट्सऐप पर टेक्स्ट मैसेज भेजकर तलाक-तलाक-तलाक कहा।"
- "मैसेज के बारे में मैंने अपने पेरेंट्स को बताया। इस बीच मेरे सास-ससुर ने मुझे यह कहकर मेरे मायके भेज दिया कि मुझे उनके घर में रहने का कोई हक नहीं है।"
ऐसे नहीं दिया जा सकता तलाक
- "लड़की की मां का कहना है, "कोई पति ऐसे तलाक नहीं दे सकता। पति का पत्नी के सामने मौजूद होना जरूरी है और ये शब्द खुद कहने होते हैं।"
- "इसके अलावा, तलाक के तीनों शब्द कहने के बीच 40 दिन का अंतर होना चाहिए।"
- "ऐसे में, पति के पिता कैसे कह सकते हैं कि यह तलाक है और लड़की को उसके मायके भेज सकते हैं।"
सास-ससुर अरेस्ट
- हैदराबाद पुलिस ने इस मामले में महिला के सास-ससुर के खिलाफ क्रिमिनल केस दर्ज कर अरेस्ट कर लिया है।
- उन पर सेक्शन 307 (हत्या की कोशिश) और 354 (शील भंग) के तहत मामला दर्ज किया गया है।
- पति अमेरिका में है, इसलिए उस पर कार्रवाई के लिए पुलिस कानूनी सलाह ले रही है।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva kas_Deva awa_Deva hin_Deva hin_Deva